OpenLLM-France/wikimedia huggingface dataset:
# Ilià Davidenok

Ilià Davidenok (en rus: Илья Давиденок) (Almati, 19 d'abril de 1992) és un ciclista kazakh. Professional des del 2012 i actualment a l'equip Tabriz Shahrdari Team.
A l'octubre de 2014, es va anunciar que durant la disputa del Tour de l'Avenir, Davidenok havia donat positiu per esteroides anabòlics en un control. El ciclista va ser apartat de l'equip i posteriorment sancionat amb dos anys, fins al 15 d'octubre de 2016, i els seus resultats anul·lats

## Palmarès

* 2011
** Vencedor d'una etapa a la Volta a la Independència Nacional
* 2014
** Campió del Kazakhstan en ruta
** 1r a la Volta al llac Qinghai i vencedor d'una etapa
** Vencedor d'una etapa al Tour de l'Avenir
* 2018
** 1r al Tour de Fuzhou
* 2019
** Vencedor d'una etapa al Tour de Fuzhou

## Referències

* ↑ «Davidenok, tercer positivo del equipo Astana en los últimos meses». eleconomista.es, 16-10-2014 [Consulta: 27 febrer 2016].
* ↑ «Consequences Imposed on License-Holders as Result of Anti-Doping Rule Violations (A». uci.ch, 03-02-2016 [Consulta: 27 febrer 2016].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Sofie De Vuyst

Sofie De Vuyst (Zottegem, Flandes Oriental, 2 d'abril de 1987) és una ciclista belga professional des del 2008 i actualment a l'equip Lares-Waowdeals. Ha guanyat tres cops la Lotto Cycling Cup.
És parella del també ciclista Bart De Clercq.

## Referències

* ↑ «Wielrenster Sofie De Vuyst wordt geopereerd na “héél zware val” met haar tijdritfiets». nieuwsblad.be, 20-06-2017 [Consulta: 3 agost 2017].

## Enllaços externs

* Fitxa a sitiodeciclismo
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Guo Wenjun

Guo Wenjun (Xi'an, 22 de juny de 1984) és una tiradora esportiva xinesa que va guanyar tres de les quatre medalles d'or en tir femení amb pistola durant la part europea de la Copa del Món ISSF 2008. Va guanyar l'or en tir als Jocs Olímpics d'estiu de 2008 a la modalitat de pistola d'aire de 10 metres femení i als Jocs Olímpics d'estiu de 2012.

## Referències

* ↑ Hongyan, Lu «Guo Wenjun hopes win will help bring back dad». , 12-08-2008 [Consulta: 4 desembre 2014].
* ↑ «China's Guo Wenjun wins women's shooting 10 m air pistol». , 29-07-2012 [Consulta: 4 desembre 2014].

## Enllaços externs

* (anglès) Perfil Arxivat 2008-08-15 a Wayback Machine.
# Ludvig Dam

Hans Peter Ludvig Dam (Nykøbing Falster, Guldborgsund, Sjælland, 24 de març de 1884 – Odense, Syddanmark, 29 de maig de 1972) va ser un nedador danès, especialista en esquena, que va competir a principis del segle xx.
Als Jocs Intercalats de 1906 va disputar la prova dels 100 metres lliures, quedant eliminat en la primera ronda.
El 1908, als Jocs de Londres, guanyà la medalla de plata en la prova dels 100 metres esquena. Com a membre de l'equip danès quedà eliminat en la primera ronda de la competició dels relleus 4x200 metres lliures.

## Referències

* 1 2 «Ludvig Dam Olympic Results». sports-reference.com. Arxivat de l'original el 17 de juliol 2012. [Consulta: 1r desembre 2015].
# Henry Russell (atleta)

Henry Russell (Buffalo, 15 de desembre de 1904 - West Chester, 9 de novembre de 1986) va ser un atleta estatunidenc, especialista en curses de velocitat, que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'atletisme. Guanyà la medalla d'or en la competició dels 4x100 metres relleus, formant equip amb Frank Wykoff, Jimmy Quinn i Charles Borah, mentre en els 100 metres quedà eliminat en sèries.
Mentre estudià a la Cornell University guanyà els campionats de l'IC4A de 100 iardes de 1926 i el de 220 iardes de 1925 i 1926.

## Millors marques

* 100 metres llisos. 10.7" (1928)
* 200 metres llisos. 21.4" (1926)
* 4x100 metres relleus. 41.0" (1928)

## Referències

* 1 2 3 «Hank Russell Olympic Results». sports-reference.com. Arxivat de l'original el 17 d’abril 2020. [Consulta: 30 novembre 2018].
* ↑ Henry Russell a trackfield.brinkster.net
# Gustavo Cova

Gustavo Ismael Cova (Ciutat de Buenos Aires, 13 de juliol de 1966) és un director de cinema argentí.
Interessat pel dibuix, i les historietes, va estudiar des de petit dibuix i animació. Ingressa en 1984 al Institut d'Art Cinematogràfic de Avellaneda i a la Facultat de Ciències Socials de Buenos Aires. Aquest any cursa Disseny i Visió fotogràfica en Belles Arts. Va començar a treballar com a Assistent de Direcció en 1984. Diploma als 22 anys de l'Institut d'Art Cinematogràfic, conclou la seva carrera amb el títol de realitzador cinematogràfic, amb un llargmetratge en 35 mm estrenat a les sales del circuit comercial de tot el país. El 1988 va estrenar Alguien te está mirando, pel·lícula de terror i ciència-ficció, que participà a diversos festivals. En 1990 participa del Fòrum de Cinema Argentí i es dedica a la realització de Documentals, Programes de TV i Vídeo domèstic. El 1993 es dedica al cinema publicitari treballant per a agències locals i internacionals, a països com l'Argentina, Mèxic i l'Equador.
Posteriorment és contractat a través de Metrovisión per a la realització en 35mm de les Obertures dels Programes de Televisió, realitzant totes les Presentacions de VideoMatch des de 1995 fins al 2000 i de Versus en el 2000 i 2001, entre altres programes. El 2006 va dirigir City Hunters sèrie d'animació per a públic adult, estrenada a Llatinoamèrica per Fox Channel, i el 2009 va dirigir Boobie, el aceitoso, pel·lícula d'animació per adults adaptació del famós còmic Boogie el, aceitoso.
Després dirigeix Gaturro: la película' (2010) llargmetratge també produït per IIlusion Studios en coproducció amb Toonz Animation de l'Índia i Anima de Mèxic basat en l'obra de NIK. Actualment dirigeix la sèrie Mini Beat Power Rockers (Discovery Kids / MAX). (E2017) a MUNDOLOCO CGI.

## Filmografia

* Mini Beat Power Rockers, la película (2022)
* Rouge amargo (2013)
* Gaturro: la película (2010)
* Boogie, el aceitoso (2009)
* La fórmula secreta de F. B. (corto - 2004)
* Adorable criatura (telefilm - 1998)
* Peor es nada (telefilm - 1990)
* 100 años de Carlos Gardel (1989)
* Alguien te está mirando (1988)
* Matrioshkas (curt - 1986)
* El puente (curt - 1985)

## Sèries

* Olocoons (2005/6/7),
* City Hunters (2006),
* Nada que ver (2007)
* Doodlebops Rockin' Road Show (2011)
* Peter Punk (2010)
* Los creadores (2015)
* Mini Beat Power Rockers (2017-24)

## Referències

* ↑ Cova a cinenacional.com
* ↑ Alguien te está mirando a Fotogramas
* ↑ Un personaje como para enamorarse, Página/12, 27 juliol de 2008
* ↑ Dibujos animados para adultos se inspiran en las mujeres de Manara, La Voz, 26 de setembre de 2006
* ↑ A Boogie todo lo humano le es ajeno, Página/12, 22 d'octubre de 2009
* ↑ Un villano devenido en héroe, Página/12, 23 d'octubre de 2009
* ↑ Gustavo Cova habla de "Gaturro" a animaholic
* ↑ Gustavo Cova, director: Mini beat power rockers es un hito dentro de la animación latinoamericana en cuanto a estándares de producción, produ.com. 15 de setembre de 2024

## Enllaços externs

* Gustavo Cova - Lloc web oficial
# Gaserans

Gaserans és un poble del municipi de Sant Feliu de Buixalleu a la comarca de la Selva, al marge dret de la riera d'Arbúcies. La població creix: al cens de 2006 tenia 317 habitants, el 2018 ja eren 454. Està centrada per l'església de Sant Llorenç del segle xi, antigament una possessió del monestir de Breda.
A l'abril se celebra la Festa del Roser amb una marxa popular i un aperitu.
Gaserans formava part de la Batllia de n'Orri (Vescomtat de Cabrera) a principis del Segle XIX. Amb la fi del règim senyorial, es va incorporar a l'ajuntament de Sant Feliu de Buixalleu juntament amb Grions.

## Referències

* ↑ «171595 Sant Feliu de Buixalleu». Codis territorials i d'entitats. Municipis.. Idescat, 29-01-2019. [Consulta: 14 agost 2019].
* ↑ «Parròquia de Gaserans». Ajuntament de Sant Feliu de Buixalleu, s.d. [Consulta: 14 agost 2019].
* ↑ «Gaserans». Gran Enciclopèdia Catalana. Barcelona: Grup Enciclopèdia Catalana.
* ↑ «Festa del Roser de Gaserans (Sant Feliu de Buixalleu)». Patrimoni festiu de Catalunya. Generalitat de Catalunya. Arxivat de l'original el 2019-08-14. [Consulta: 14 agost 2019].
* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860) (en català). Barcelona: ICGC, 2014. ISBN 978-84-393-9138-8.

## Bibliografia

* Fugarolas i Masó, Jaume; Valentí Revilla i García, Valentí (fotos). Gaserans, anys 50: tal com érem: vida, treball i tradicions d'un poble de pagès, 2000, p. 366. ISBN 9788477060529.
# Rémy di Grégorio

Rémy di Grégorio (Marsella, 31 de juliol de 1985) és un ciclista francès, professional des del 2005. Actualment corre a l'equip Delko-Marseille Provence-KTM.
Bon escalador, el 2007 guanyà la classificació de la muntanya del Critèrium del Dauphiné Libéré i el 2008 passà en primera posició pel cim del Tourmalet en la 10a etapa del Tour de França.
El 2011 fitxà per l'Astana Qazaqstan Team i aconseguí el que fins ara és la seva victòria més important una etapa de la París-Niça.
El 2012 es veié implicat en un cas de dopatge, pel qual fou detingut el 10 de juliol, durant el dia de descans del Tour de França, a l'hotel de l'equip Cofidis, a Bourg-en-Bresse. L'equip el va suspendre de forma provisional i seria expulsat si es confirmessin els fets, segons va confirmar l'equip. El 12 de juliol es comunicà que la fiscalia de Marsella l'acusava de possessió d'una substància prohibida sense justificant mèdic, tot i que el ciclista es defensà dient que mai s'havia dopat. Amb tot, nou mesos desoré fou absolt pel Tribunal d'apel·lació d'Aix, ja que l'anàlisi de les substàncies trobades determinaren que eren vitamines.
El 2014 tornà al camp professional en fitxar pel Delko-Marseille Provence-KTM, equip en què va militar fins que al 2018, quan després de donar positiu per EPO en un control antidopatge, fou expulsat de l'equip.

## Palmarès

* 2003
** Campió de França de contrarellotge júnior
** Vencedor d'una etapa de la Volta a la Baixa Saxònia júnior
* 2006
** Vencedor d'una etapa del Tour de l'Avenir
* 2007
** Vencedor de la classificació de la muntanya del Critèrium del Dauphiné Libéré
* 2011
** Vencedor d'una etapa de la París-Niça
* 2012
** Vencedor d'una etapa de la Volta a Astúries
* 2013
** 1r a la Volta a Bulgària i vencedor d'una etapa
* 2014
** 1r al Tour de Taiwan
* 2018
** Vencedor d'una etapa al Tour La Provence

### Resultats al Tour de França

* 2007. Abandona (4a etapa)
* 2008. 59è de la classificació general
* 2010. 78è de la classificació general
* 2011. 39è de la classificació general
* 2012. No surt (10a etapa)

### Resultats a la Volta a Espanya

* 2008. 80è de la classificació general
* 2009. 51è de la classificació general
* 2010. 21è de la classificació general

## Referències

* ↑ «Di Gregorio, detingut al Tour». El Punt-Avui, 11-07-2012. [Consulta: 12 juliol 2012].
* ↑ «Un modest ciclista francès activa les alarmes del dopatge». El Periódico de Catalunya, 11-07-2012. [Consulta: 14 juliol 2012].
* ↑ «Di Gregorio: "Nunca me he dopado"» (en castellà). Marca, 12-07-2012. [Consulta: 14 juliol 2012].
* ↑ Rémy Di Grégorio, absuelto: “Nunca me he dopado” biciciclismo.com
* ↑ Di Gregorio positivo con EPO a biciciclismo.com

## Enllaços externs

* Fitxa de Rémy di Grégorio a sitiodeciclismo.net
# Harry Kerr (tirador)

Henry "Harry" Kerr (Ovingham, Northumberland, Anglaterra, 31 d'agost de 1856 – Toronto, Ontario, 17 de juny de 1936) va ser un tirador canadenc que va competir a cavall del segle xix i el segle xx.
El 1908 va prendre part en els Jocs Olímpics de Londres, on guanyà una medalla de bronze en la prova de rifle militar per equips. En aquests mateixos Jocs fou sisè en la prova de rifle militar, 1000 iardes.

## Referències

* ↑ «Harry Kerr Olympic Results». sports-reference.com. Arxivat de l'original el 21 de febrer 2014. [Consulta: 14 abril 2016].
# Eivind Skabo

Eivind Skabo (Bærum, 17 d'agost de 1916 - Oslo, 18 d'abril de 2006) fou un piragüista noruec que va competir durant la dècada de 1940.
El 1948 va prendre part en els Jocs Olímpics d'Estiu de Londres, on va guanyar la medalla de bronze en el K-1 10.000 metres del programa de piragüisme.
En el seu palmarès també destaquen una medalla de plata en el K1 4×500 metres al Campionat del Món de piragüisme en aigües tranquil·les de 1948.

## Referències

* 1 2 «Olympedia – Eivind Skabo». [Consulta: 8 setembre 2021].
# Ludvig Drescher

Ludwig Drescher (Sønderborg, Dinamarca Meridional, 21 de juliol de 1881 – Copenhaguen, 14 de juliol de 1917) va ser un futbolista danès que va competir a començaments del segle xx. Jugà com a porter i en el seu palmarès destaca una medalla de plata en la competició de futbol dels Jocs Olímpics de Londres de 1908. També guanyà la lliga danesa de futbol de 1912-1913.
A la selecció nacional jugà un total de 4 partits.

## Referències

* ↑ «Ludwig Drescher Olympic Results». sports-reference.com. Arxivat de l'original el 14 de desembre 2012. [Consulta: 17 febrer 2016].
* ↑ Fitxa de Ludwig Drescher a eu-football.info
# Henryk Budziński

Henryk Budziński (Bobryk, 29 de novembre de 1904 - Gdańsk, 18 de març de 1983) fou un remer polonès que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de bronze en la prova del dos sense timoner del programa de rem. Formà parella amb Jan Krenz-Mikołajczak.
En el seu palmarès també destaca tres medalles al Campionat d'Europa de rem, una d'or el 1930 i dues de plata, el 1929 i 1931, sempre en la prova dels dos sense timoner.
A partir de 1933, quan es retirà, exercí d'entrenador. Durant la Segona Guerra Mundial va ser capturat pels soviètics, però fou transferit a una presó alemanya, de la qual se n'escapà. Va prendre part en la Insurrecció de Varsòvia.

## Referències

* 1 2 3 «Henryk Budziński Olympic Results». sports-reference.com. Arxivat de l'original el 18 de desembre 2012. [Consulta: 26 febrer 2019].
# Luigi Pacini

Luigi Pacini (Pupillo, Toscana, Itàlia, 1767 - 1837) fou un compositor i cantant italià.
Era pare del cèlebre compositor Giovanni Pacini. En ocasió de la inauguració del Teatro Carcano, se li donà el rol de baríton buffo, i des de llavors adquirí una justa reputació en aquest gènere.
Anteriorment havia desenvolupat els papers de tenor seriós, que també li donaren fama. El 1829 cantà per última vegada en el teatre La Scala de Milà, en el que havia escoltat durant la seva vida artística nombrosos aplaudiments, i el 1830 el duc de Lucca l'anomenà professor de cant del Conservatori de Viareggio, càrrec que desenvolupà fins a la seva mort.

## Bibliografia

* Enciclopèdia Espasa Volum núm 40, pàg. 1345 (ISBN 84-239-4540-5)
# Sylvain Georges

Sylvain Georges (Belmont, Puèi Domat, 1 de maig de 1984) és un ciclista francès, professional des del 2008 al 2013.
El 2008 passà a professionals de la mà de l'equip A Style-Somn, però en acabar la temporada decidí tornar a categoria amateur, fins que el 2011 ho tornà a intentar, aquesta vegada de la mà de l'equip BigMat-Auber 93.
En el seu palmarès destaca la victòria al Roine-Alps Isèra Tour i al Gran Premi de Plumelec de 2011. El 10 de març de 2013, durant la disputa del Giro d'Itàlia es va fer públic que havia donat positiu en un control antidopatge, per la qual cosa fou expulsat de la carrera.

## Palmarès

* 2009
** 1r al Souvenir Gianello-Vietto
** 1r al Gran Premi de Peymeinade
** 1r al Gran Premi de Vougy
** 1r al Circuit dels monts de Livradois
** 1r al Tour de Maurici i vencedor de 4 etapes
** Vencedor d'una etapa dels Boucles de la Marne
** Vencedor d'una etapa del Circuit de Saône-et-Loire
* 2010
** 1r al Circuit de les comunes de la vall de Bédat
** Vencedor d'una etapa del Tour de Franche-Comté
** Vencedor d'una etapa del Circuit de Saône-et-Loire
* 2011
** 1r al Roine-Alps Isèra Tour i vencedor de 2 etapes
** 1r al Gran Premi de Plumelec
* 2012
** Vencedor d'una etapa de la Volta a Califòrnia
* 2015
** Vencedor d'una etapa del Tour de Guadalupe
* 2016
** Vencedor d'una etapa del Tour de Guadalupe

### Resultats al Giro d'Itàlia

* 2013. No surt (11a etapa)

## Referències

* ↑ «Navardauskas, la victoria de un 'todoterreno'». El Mundo Deportivo, 15-05-2013 [Consulta: 18 maig 2013].

## Enllaços externs

* Fitxa a sitiodeciclismo.net
# Harry Simon

Harry Eugene Simon (Beachwood, Ohio, 15 de febrer de 1870 - Catawba Cliffs, Ohio, 31 de març de 1940) va ser un tirador estatunidenc que va competir a primers del segle xx.
El 1908 va prendre part en els Jocs Olímpics de Londres, on disputà dues proves del programa de tir. En la prova de rifle lliure, tres posicions guanyà la medalla de plata, en quedar rere Albert Helgerud, mentre en rifle militar, 1000 iardes finalitzà en 19a posició.

## Referències

* ↑ «Harry Simon Olympic Results». sports-reference.com. Arxivat de l'original el 2014-02-21. [Consulta: 20 març 2016].
# Carl Jensen

Carl Marinus Jensen (Dronninglund, Brønderslev, Nordjylland, 13 de setembre de 1882 - Frederiksberg, Hovedstaden, 4 d'abril de 1942) va ser un lluitador danès que va competir a primers del segle xx. El 1908 va prendre part en els Jocs Olímpics de Londres, on guanyà la medalla de bronze de la categoria del pes semipesant de lluita grecoromana, després de perdre contra Yrjö Saarela en semifinals i guanyar a Hugó Payr en la lluita per la medalla de bronze. En aquests mateixos Jocs disputà la prova del pes pesant, però quedà eliminat en la primera ronda.

## Referències

* 1 2 «Carl Jensen Olympic Results». sports-reference.com. Arxivat de l'original el 16 de desembre 2012. [Consulta: 27 novembre 2015].
# Rinquip

El rinquip (Rhynchippus, gr. ‘musell de cavall’) és un gènere extint de mamífers notoungulats de la família Notohippidae, que va viure durant l'Oligocè en el continent sud-americà. Els seus fòssils s'han trobat a l'Argentina, el Brasil, el Perú i Xile. Representa un exemple clàssic de la convergència dels ungulats sud-americans amb altres grups no relacionats de la resta del món, en aquest cas, amb el cavall.

## Referències

* ↑ Entrada «Rhynchippus» de la Paleobiology Database (en anglès). [Consulta: 23 abril 2024].
# Henryk Leliwa-Roycewicz

Henryk Leliwa-Roycewicz (Janopol, Lublin Voivodeship, 30 de juliol de 1898 - Varsòvia, 18 de juny de 1990) va ser un militar i genet polonès que va competir durant les dècades de 1920 i 1930.

## Carrera militar

Nascut a Janopol, Imperi Rus, en finalitzar l'escola secundària a Kowno l'octubre de 1917 va ingressar a la Polska Organizacja Wojskowa. El 1918 ingressà al 1r regiment de cavalleria i dos anys més tard finalitzà els estudis a l'Exèrcit de Terra, a Varsòvia. El juny de 1921 fou nomenat sotstinent i el setembre de 1922 fou ascendit a tinent. En acabar la instrucció de cavalleria passà a formar part del grup d'esports eqüestres. Entre 1937 i 1939 ocupà el lloc d'instructor al centre de formació de cavalleria de Grudziądz. Fou ferit durant la Campanya de Polònia i gràcies a què fugí de l'hospital evità morir en la Massacre de Katin. El 1941 arribà a Varsòvia i prosseguí la lluita en el si de l'Armia Krajowa. De novembre de 1943 fins a la fi de la insurrecció de Varsòvia comandà el batalló "Kiliński". El 8 de setembre de 1944 fou ferit greument. El 1949 va ser condemnat a sis anys de presó pels comunistes, però el 1956 fou absolt de tots els càrrecs.

## Carrera esportiva

El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Arlekin III. Va guanyar la medalla de plata en la prova de concurs complet per equips i fou quinzè en la de concurs complet individual.
En el seu palmarès també destaca la Copa de les nacions de 1928, 1931 i 1932.

## Referències

* ↑ Cezary Leżeński / Lesław Kukawski: O kawalerii polskiej XX wieku. Wrocław: Zakład Narodowy im. Ossolińskich, 1991, p. 66. ISBN 83-04-03364-X
* ↑ «Henryk Leliwa-Roycewicz Olympic Results». sports-reference.com. Arxivat de l'original el 19 de gener 2011. [Consulta: 30 abril 2019].
# Caristis

Els caristis (llatí: Caristii) foren un poble celtitzat i més tard iberitzat, probablement originat per una fracció o tribu dels càntabres, que vivien des del Nervión al Deba, i pel sud dominaven una part del nord i oest d'Àlaba. Tenien al sud als berons (que vivien a l'actual La Rioja), a l'est als vàrduls, i a l'oest als autrígons.
Plini els esmenta com Carietes. Ptolemeu els atribueix la possessió de terres fins a l'Ebre i diverses ciutats: Tullica (potser Tuyo a la riba del Zadorra), Suessatio (que podria ser l'actual Zuazo) i Veleia (que podria ser l'actual Iruña), les dues darreres mansions de la via romana de Bordeus a Astorga.

## Referències

* ↑ Emborujo, A., Ortiz de Urbina, E., and Santos, J. (1992). Reconstrucción paleogeográfica de autrigones, caristios y várdulos. Complutum, (2):449. Arxivat 2012-07-10 a Wayback Machine.
# Pont Vell (Sallent)

El Pont Vell és un pont del municipi de Sallent (Bages) inclòs en l'Inventari del Patrimoni Arquitectònic de Catalunya.

## Descripció

És un pont construït a mitjan segle xviii de cinc arcs com continuació d'un pont medieval. Téuna lleugera curvatura, més pronunciada als inicis. Està fet de pedra tallada. Els pilars estan protegits per trencaaigües. A finals del segle xix s'amplià construint unes voreres sobre unes bigues de ferro que travessen el pont perpendicularment i sobresurten per ambdós costats. Aquestes voreres han estat reparades aquest any 1982. Després de la Guerra Civil es va reparar una arcada que havia resultat parcialment destruïda.

## Història

En el segle xiv amb un privilegi del rei Alfons el Benigne del 1333 es construí un pont en el mateix lloc on s'aixeca l'actual pont vell. El pont medieval fou trencat per una riuada el 24 de gener de 1747. La Real Audiencia del Principat encarregà a Ignasi Castells de Manresa la redacció dels plànols d'un nou pont que es començà el 1749. El 1886 s'eixamplà amb unes voreres per a vianants. El 1939 s'intentà volar-lo, però només restà afectada una arcada.

## Referències

* 1 2 3 4 5 Lacuesta, Raquel. Ponts de la província de Barcelona : comunicacions i paisatge. Barcelona: Diputació de Barcelona, 2008. ISBN 978-84-9803-303-8.
* 1 2 «Pont Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Henri Quersin

Henri Louis Rème Alexandre Théphile Quersin (Esnes, França, 26 de juny de 1863 – Brussel·les, 1944) va ser un tirador belga que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de plata en la competició de fossa olímpica per equips, mentre en la prova individual fou setè.
Quatre anys més tard, als Jocs de París, fou quart en la competició de fossa olímpica per equips del programa de tir.

## Referències

* 1 2 «Henri Quersin Olympic Results». sports-reference.com. Arxivat de l'original el 12 de novembre 2012. [Consulta: 15 octubre 2017].
# John Eisele

John Lincoln Eisele (Newark, Nova Jersey, 18 de gener de 1884 – Newark, 30 de març de 1933) va ser un atleta estatunidenc que va competir a primers del segle xx.
El 1908 va prendre part en els Jocs Olímpics de Londres, on disputà dues proves del programa d'atletisme: les tres milles per equips, en què aconseguí la medalla de plata formant equip amb George Bonhag, Herb Trube, Gayle Dull i Harvey Cohn i els 3200 metres obstacles, en què guanyà la medalla de bronze en quedar rere Arthur Russell i Archie Robertson.

## Referències

* ↑ «John Eisele Olympic Results». sports-reference.com. Arxivat de l'original el 5 de novembre 2012. [Consulta: 7 novembre 2015].